open-index/open-wikipedia-markdown huggingface dataset:
Jamphel Gyatso

**Jamphel Gyatso** (født 1758 i Ngamring i Tibet, død 1804) var den åttende inkarnasjon av Dalai Lama i Gelug-skolen i den tibetanske buddhisme.

En rekke underverker ble rapportert i Jamphel Gyatsos hjemby ved tiden for hans fødsel, og den nyfødte gutten skal også ha hatt som vana å innta meditasjonsstilling. Derfor utpekte den sjette Panchen Lama at Jamphel Gyatso var den nye Dalai Lama. Ved to og et halvt års alder ble Jamphel Gyatso høytidelig ført til Trashilhünpo-palasset i Shigatse, der han ble anerkjent som den åttende Dalai Lama. 

Under størstedelen av hans tid som Dalai Lama ble den politiske makten utøvet gjennom regjenter.

I 1788 utbrøt en konflikt mellom Tibet og Nepal, og to år senere invaderte gurkhatropper Tibet og erobret flere tibetanske provinser. Shigatse og Trashi Lümpo-palasset ble plyndret, men i 1791 drev Qing-dynastiets styrker gurkhatroppene ut av Tibet, og i 1796 ble det sluttet fredsavtale.

## Referanser


## Litteratur
* Günther Schulemann: *Geschichte der Dalai-Lamas.* Harrassowitz, Leipzig 1958.
* Roland Barraux: *Die Geschichte der Dalai Lamas. Göttliches Mitleid und irdische Politik.* Walter, Solothurn u. a. 1995, ISBN 3-530-50001-1.
* Karl-Heinz Golzio, Pietro Bandini: *Die vierzehn Wiedergeburten des Dalai Lama. Die Herrscher Tibets – wie sie wiederkommen, wie sie gefunden werden, was sie hinterlassen haben*. O. W. Barth u. a., Bern/ München/ Wien 1997, ISBN 3-502-61002-9.
* Andreas Gruschke: *Dalai Lama* (= *Diederichs kompakt.*). Hugendubel, Kreuzlingen/ München 2003, ISBN 3-7205-2461-2.
* Chenqing Ying: *Tibetan History* (= *Series of Basic Information of Tibet of China*). China Intercontinental Press, Beijing 2003, ISBN 7-5085-0234-5 (In deutscher Sprache: *Geschichte Tibets* (= *Tatsachen über Tibet Chinas*). ebenda 2004, ISBN 7-508-50436-4). 
* Martin Brauen (utg.): *Die Dalai Lamas. Tibets Reinkarnationen des Bodhisattva Avalokiteśvara.* Arnold, Stuttgart 2005, ISBN 3-89790-219-2.
Kumbumklosteret

**Kumbumklostret** (wylie: *sKu-'bum Byams-pa gling*), også kjent som **Ta'ersi** (kinesisk: 塔尔寺), er et tibetansk buddhistisk kloster som ligger sørvest for Xining i Qinghai-provinsen eller Amdo-regionen i Kina.

Klostret ligger på det sted der gelug-skolens grunnlegger Tsongkhapa ble født i 1357. Til å begynne med stod en *[[chörten]]* (en form for stupa) på stedet, men i 1560 bygde meditasjonsmesteren Rinchen-tsondru-gyeltsen et lite kloster på stedet. I 1576 innbød den mongolske fyrst Altan Khan Sonam Gyatso til Mongolia for å innføre gelug-skolen i landet. På vei til møtet bad Sonam Gyatso om at Rinchen-tsondru-gyeltsen skulle bygge et større kloster og utpekte ham til høyeste lama ved klosteret, som stod ferdig i 1583. Det nye klosteret fikk navnet Kumbum Jampa-ling.

Ved midten av 1900-tallet hadde Kumbumklosteret tretti tempel og ca tusen bygninger. Klostret består av fire kollegier (dratsang) og det største av dem er «kollegiet for logikk og debatt». Før 1959 hadde klosteret cirka 3.600 munker, men tallet er nå (2014) kanskje bare på en tienfedel av dette.

## Litteratur
* W. Filchner ogd W.A. Unkrig: *Kumbum Dschamba Ling. Das Kloster der Hunderttausend Bilder Maitreyas*, Leipzig 1933
* *Kumbum Jampa Ling*, i: *The Cultural Monuments of Tibet’s Outer Provinces: Amdo. Vol. 1 - The Qinghai Part of Amdo* av A. Gruschke, Bangkok 2001, s. 21-29.
* Joachim Karsten: *A Study on the sKu-'bum/ T'a-erh ssu Monastery in Ch'inghai*, Auckland University, New Zealand, 1997
* Mohindra Vandana: *China [temples, mountains, architecture, festivals...]*, Eyewitness travel guides, 2005, Dorling Kindersley, London, ISBN 1-4053-0876-1 (pbk.)

## Eksterne lenker
*
Lungtok Gyatso

**Lungtok Gyatso** (født 1. desember 1805 i dagens Zamtang i Ngawa i Sichuan, død 6. mars 1815) var den niende inkarnasjonen av Dalai Lama i Gelug-skolen i den tibetanske buddhisme.

Han ble født i en liten by nær Chokhorklosteret i Kham. I 1807 ble identifisert som inkarnasjonen av den åttende Dalai Lama. Til tross for at man ikke hadde tatt hensyn til den lotterimetode som Qianlong-keiseren hadde anbefalt i 1793, anerkjente den regjerende Jiaqing-keiseren valget av gutten i 1808 og han kunne bestige tronen i Potalapalasset i 1810 som den niende Dalai Lama.

Den niende Dalai Lamas regjeringstid ble kort; han døde allerede 1815 ved ca ni års alder.

## Litteratur
* Martin Brauen, Martin (red.): *The Dalai Lamas: A Visual History*. 1st English ed. Chicago: Serindia Publications, 2005. ISBN 1-932476-22-9
** Luciano Petech: *China and Tibet in the early 18th century: history of the establishment of Chinese protectorate in Tibet*. T'oung pao; archives concernant l'histoire, les langues, la géographie, l'ethnographie et les arts de l'Asie orientale. Monographie ; 1. Leiden: E.J. Brill, 1950
* Günther Schulemann: *Geschichte der Dalai-Lamas*. Leipzig, 1958. 

## Referanser


## Eksterne lenker
*
Hyboderini

* Se Systematisk inndeling

**Hyboderini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Ganske små, brune eller metallisk fargede trebukker. De kan minne om biller av familiene Cantharidae, maurbiller (Cleridae) eller blærebiller (Malachiidae). Dekkvingene er parallellsidige og forholdsvis myke.

## Utbredelse
Gruppen er utbredt i den palearktiske sone og Sørøst-Asia (disse artene blir ofte plassert i Stenopterini) samt i Mellom- og Nord-Amerika (Hyboderini i snever forstand).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hyboderini Linsley, 1940
******** Slekten *[[Berndgerdia]]* Holzschuh, 1982 - noen ganger plassert i Molorchini
******** Slekten *[[Callimus]]* Mulsant, 1846 - noen ganger plassert i Stenopterini
********* Underslekten *[[Lampropterus]]* Mulsant, 1863
********* Underslekten *[[Procallimus]]* Pic, 1907
******** Slekten *[[Guerryus]]* Pic, 1903 - noen ganger plassert i Stenopterini
******** Slekten *[[Hybodera]]* LeConte, 1873
******** Slekten *[[Kunbir]]* Lameere, 1890 - noen ganger plassert i Stenopterini
******** Slekten *[[Megobrium]]* LeConte, 1873
******** Slekten *[[Microdebilissa]]* Pic, 1925 - noen ganger plassert i Stenopterini
******** Slekten *[[Pachymerola]]* Bates, 1892
******** Slekten *[[Pseudopilema]]* Linsley, 1940

## Kilder

* Liste over slektene
* Katalog med utbredelsesdata, Hyboderini i snever forstand 
* Katalog med utbredelsesdata, Stenopterini 

## Eksterne lenker
*
Holt tingrett

**Holt tingrett** var en tingrett i Aust-Agder. Den ble opprettet som Holt sorenskriveri etter kongelig resolusjon 23. mars 1852. Distriktet omfattet den østre delen av det tidligere Østre Nedenes sorenskriveri i tillegg til Vegårshei, som hadde hørt til Østre Råbyggelag sorenskriveri. Dette området ble oppdelt i tre tinglag: Strengereid tinglag, Søndeled og Gjerstad tinglag og Vegårshei tinglag. Etter kongelig resolusjon 3. oktober 1855 ble Strengereid delt i Holt tinglag og Dypvåg tinglag. Søndeled og Gjerstad ble også oppdelt i to tinglag etter kongelig resolusjon 10. november 1860. Den nye sorenskriveren for Holt overtok arkivet etter sorenskriveren i Østre Nedenes. Holt sorenskriveri endret navn til Holt tingrett 1. januar 1992. Holt tingrett ble nedlagt 1. september 2004, og arbeidsoppgavene ble overtatt av Aust-Agder tingrett.

## Arkiv
Arkivet etter Holt tingrett og Holt sorenskriveri er avlevert til Statsarkivet i Kristiansand.

## Eksterne lenker
* Arkivkatalog for Holt sorenskriveri hos Statsarkivet i Kristiansand. 
* Scannede pantebøker fra Holt sorenskriveri hos Digitalarkivet.
Tsultrim Gyatso

**Tsultrim Gyatso** (født 29. mars 1816 i Lithang i dagens Sichuan, død 1837) var den tiende inkarnasjonen av Dalai Lama i Gelug-skolen i den tibetanske buddhisme.

Da den niende Dalai Lama døde i 1815, ville de tibetanske myndighetene og den mandsjuiske stattholderen i Lhasa omgå den lotteriprosedyre som Qianlong-keiseren hadde anbefalt i 1793 og i stedet utse engutt de hadde identifisert i det østre Tibet til Dalai Lama. Den regjerende Jiaqing-keiseren avslo imidlertid deres begjæring, og krevde tt den nye Dalai Lama skulle utses ved lotteri i Beijing. Keiseren døde imidlertid sommeren 1820, og lotteriet ble gjennomført under hans etterfølger Daoguang-keiseren. Tre mulige kandidater deltog i lotteriet i 1822, som identifiserte en gutt fra Lithang som Dalai Lamas inkarnasjon. Han ble kronet i Potalapalasset i 1822.

Han forsøkte å gjennomføre økonomiske reformer i Tibet, men fikk ikke se disse fullbyrdet i sin livstid idet han døde på grunn av dårlig helse i 1837.

## Litteratur
* Günther Schulemann: *Geschichte der Dalai-Lamas.* Harrassowitz, Leipzig 1958.
* Karl-Heinz Golzio, Pietro Bandini: *Die vierzehn Wiedergeburten des Dalai Lama. Die Herrscher Tibets – wie sie wiederkommen, wie sie gefunden werden, was sie hinterlassen haben*. O. W. Barth u. a., Bern/ München/ Wien 1997, ISBN 3-502-61002-9.
* Glenn H. Mullin: *The Fourteen Dalai Lamas. A Sacred Legacy of Reincarnation.* Clear Light Publishers, Santa Fe NM 2001, ISBN 1-574-16039-7, S. 353–361.
* Andreas Gruschke: *Dalai Lama* (= *Diederichs kompakt.*). Hugendubel, Kreuzlingen/ München 2003, ISBN 3-7205-2461-2.
* Martin Brauen (Hrsg.): *Die Dalai Lamas. Tibets Reinkarnationen des Bodhisattva Avalokiteśvara.* Arnold, Stuttgart 2005, ISBN 3-89790-219-2.

## Referanser


## Eksterne lenker
*
Rødhattene

**Rothattene** er et tilnavn for tilhengerne av nyingma-, sakya- eller kagyü-tradisjonene innen den tibetanske buddhisme.

Noen anser derimot bare den eldste av disse retningene, *nyingma*ene, som de rette rødhattene.

Tilhengerne av den fjerde og dominerende retningen gelug, kalles gjerne gulhattene.
James Farley

**James Aloysius «Jim» Farley** (født 30. mai 1888 i Stony Point i New York, død 9. juni 1976 i New York) var en amerikansk demokratisk politiker. Han var blant de første katolikkene av irsk herkomst som gjorde suksess på føderalt nivå i amerikansk politikk. Farley var formann i Det demokratiske partis delstatskomité i New York 1930–1944, formann i Det demokratiske partis nasjonale komité 1932–1940 og postminister under president Franklin D. Roosevelt 1933–1940.

Han ble ansett som den fremste politiske bossen i Det demokratiske parti i New York. Farley ledet valgkampene til Al Smith og Roosevelt foran guvernørvalgene i 1922, 1928 og 1930 samt valgkampene til Roosevelt foran presidentvalgene i 1932 og 1936. Farley bidro til å normalisere det diplomatiske forholdet mellom USA og Vatikanet, og fikk audiens hos pave Pius XI og spiste middag med kardinal Pacelli (den senere pave Pius XII) i Roma i 1933.

Farley var rådgiver for den internasjonale salgsvirksomheten i The Coca-Cola Company i over 30 år. Etter å ha gått av som postminister i 1940, ble han styreformann i Coca-Cola Export Corporation.

## Referanser


## Eksterne lenker
*
Malangen sorenskriveri

**Malangen sorenskriveri **var et sorenskriveri i Troms fylke mellom 1. januar 1917 til 1. april 1985. Det oppstod som følge av at Tromsø sorenskriveri ble nedlagt, og i stedet kom det to nye, Malangen og Lyngen sorenskriveri. Malangen omfattet da følgende tinglag: Balsfjord, Lenvik, Målselv og Tromsøysund. Malangen sorenskriveri ble på flere måter regnet som det embetet som videreførte det gamle Tromsø sorenskriveri.

Fra 23. september 1921 ble Tromsøysund tinglag overført til Lyngen sorenskriveri. Fra slutten av 1920-tallet brukes ikke lenger betegnelsen tinglag. Sorenskriveriet dekket nå følgende herreder: Målselv, Øverbygd, Lenvik, Hillesøy, Balsfjord og Malangen.

Neste endring av jurisdiksjonsområdet skjedde i 1964. Selve endringa skjedde innen den nye storkommunen som nå Tromsø by ble. Malangen sorenskriveri dekket fra nå av de nye storkommunene Målselv og Balsfjord, og fastlandsområdet av Tromsø by. Dette siste var det samme som fastlandsområdet av gamle Tromsøysund, i tillegg til den delen av Ullsfjord som ble lagt til Tromsø. Begge disse nye områdene lå tidligere under Lyngen sorenskriveri. Samtidig ble Øverbygd herred slått sammen med Målselv og Malangen herred sammen med Balsfjord og således en del av Malangen sorenskriveri.

1. april 1985 ble Malangen sorenskriveri nedlagt. Sammen med Tromsø byfogdembete ble det omgjort til den nye Tromsø byrett.

## Sorenskrivere
Malangen sorenskriveri ble som nevnt på flere måter regnet som det embetet som videreførte det gamle Tromsø sorenskriveri. Blant annet gikk den siste sorenskriveren i Tromsø uten avbrudd i tjenesten inn i embetet som den første sorenskriveren i Malangen sorenskriveri.

Sorenskrivere i Malangen 1917-1985:
* 1917 Figenschou, Jahn Christopher
* 1917-1923 Vogt, Ludvig Adler Lie
* 1923-1948 Kobro, Jens Isak de Lange
* 1948-1961 Johnson, Jacob Espolin
* 1962-1980 Wallerud, Leif
* 1980-1985 Beer, Martin

## Arkiv
Arkivet etter Malangen sorenskriveri er avlevert til Statsarkivet i Tromsø i flere omganger. I 1952 mottok Statsarkivkontoret i Tromsø første avlevering, siden kom det ytterligere materiale inn i 1990, 2001 og 2004. Malangen sorenskriveri overtok det nedlagte Tromsø sorenskriveris arkivsaker og videreførte sakene. Videreførelsen vises blant annet ved at pantebokseriens nummerering bygde videre på Tromsø sorenskriveris nummerering (fortløpende), og ved at innførslene i panteboka ikke ble avsluttet, men fortsatte uten en eneste sides avbrudd. Arkivmaterialet utgjør i dag samlet om lag 55,2 hyllemeter.

## Kilder
Statsarkivet i Tromsø: Arkivkatalog for Malangen sorenskriveri

## Eksterne lenker
Malangen sorenskriveri sitt arkiv hos Statsarkivet i Tromsø
Det demokratiske partis nasjonale komité

**Det demokratiske partis nasjonale komité** (engelsk: *Democratic National Committee*, DNC) er en amerikansk politisk organisasjon som leder det daglige arbeidet i Det demokratiske parti. DNC arbeider i all hovedsak med valgkamp og finansiering for Det demokratiske partis kandidater. Det demokratiske parti har tilsvarende komiteer på delstatsnivå som fungerer som sentralorganisasjoner der.

Organisasjonens motstykke er Det republikanske partis nasjonale komité (RNC).

## DNC National Chairs

## Se også
*Politisk handlingskomité

## Referanser


## Eksterne lenker
*
Khedrup Gyatso

**Khedrup Gyatso** (født 1. november 1838 i Lithang, død 31. januar 1856) var den ellevte inkarnasjon av Dalai Lama i Gelug-skolen i den tibetanske buddhisme.

Han ble født i samme landsby i Kham som den syvende Dalai Lama og ble identifisert som inkarnasjonen av den tiende Dalai Lama i 1840. Han besteg tronen i Potalapalasset den 25. mai 1842 og han avla sine munkeløfter da han var elleve år.

På 1840-tallet ble Tibet truet av den sikhkongen Gulab Singh, som invaderte vestre Tibet med sikhiske og ladakhiske styrker. I løpet av Khedrup Gyatsos liv ble dessuten også Qing-dynastiet rammet av opiumkrigen og Taipingopprøret, noe som svekket rikets grep over Tibet ytterligere.

I 1855 tok han over det verdslige styre i Tibet, men han døde bare et år senere. Dermed var han den tredje Dalai Lama på rad som døde i for ung alder til å kunne ha konsolidert sin makt.

Han skrev en rekke strofer som ble samlet i *Fortellingen om aper og fugler* (Bya sprel gyi gtam-rgyud), som i allegorisk form skildrer krigen mellom tibetanerne og gurkhaene på 1700-tallet.

## Referanser


## Litteratur
* Günther Schulemann: *Die Geschichte der Dalai Lamas*. Leipzig 1958.
* Andreas Gruschke: *Diederichs kompakt - Dalai Lama*. Kreuzlingen - München 2003, ISBN 3-7205-2461-2.
* Martin Brauen (Hrsg.): "Die Dalai Lamas". Völkerkundemuseum der Universität Zürich 2005, ISBN 3-89790-219-2.
* Karl-Heinz Golzio, Pietro Bandini: *Die vierzehn Wiedergeburten des Dalai Lama*. O. W. Barth, Bern/München/Wien 1997, ISBN 3-502-61002-9.
* Ya Hanzhang:*The Biographies of the Dalai Lamas*, Foreign Languages Press, Beijing, 1991.

## Eksterne lenker
*
Trinley Gyatso

**Trinley Gyatso** (tibetansk: འཕྲིན་ལས་རྒྱ་མཚོ་, Wylie-translitterering: *phrin las rgya mtsho*, også skrevet *Trinle Gyatso* og *Thinle Gyatso*, født 26. januar 1857 i *ol dga´* i fylket Sangri, død 25. april 1875) var den tolvte inkarnasjonen av Dalai Lama i Gelug-skolen i tibetansk buddhisme. 

Han ble erkjent som reinkarnasjon av Dalai Lama i 1858 og besteg tronen i 1860.

Den tolvte Dalai Lamas regjeringsstid ble preget av økende politisk uro i Tibets nærområder. Europeere ble forbudt innreise i Tibet på grunn av britenes krig i Sikkim og Bhutan.

## Referanser
Kepler-186f

**Kepler-186f** er en eksoplanet svært lik jorden. Den er ifølge astronomer den beste kandidaten for en beboelig planet som er oppdaget per 2014.

Planeten ble oppdaget ved hjelp av NASAs Keplerteleskop og befinner seg ca. 500&nbsp;lysår fra jorden. Den er ca. 10 % større enn jorden, og det er muligheter for at den inneholder flytende vann, ifølge forskere. Den ligger nemlig i den ytre delen av den beboelige sonen rundt sin stjerne. Plasseringen gjør at hav, elver og innsjøer kan eksistere uten av fryse fast av kulde eller fordampe bort på grunn av varme.

## Se også
* Gliese 581 c
* 55 Cancri f
* Kepler-22b

## Fotnoter

## Referanser


## Eksterne lenker

* 
* 
*  SETI Institute Google+Hangout with Research Scientists April 17, 2014 @ 6PM EDT
*  Kepler Mission – NASA
*  Kepler – Discoveries – Summary Table  – NASA
Tromsø sorenskriveri

**Tromsø sorenskriveri **var et sorenskriveri i Troms fylke mellom 1855 og 31. desember 1916. Sorenskriveriet oppstod som følge av kongelig resolusjon av 28. august 1854 som bestemte at Senja og Tromsø sorenskriveri skulle deles i to sorenskriverier: Senja sorenskriveri og Tromsø sorenskriveri. Tromsø sorenskriveri skulle bestå av tinglagene Karlsøy, Skjervøy, Lyngen og Tromsø. Det ble ikke bestemt noen spesiell dato for når delingen av embetet skulle finne sted. 9. september 1854 ble de nye embetene kunngjort ledige, og 5. januar 1855 ble det utnevnt sorenskrivere til begge de nye sorenskriveriene. Carl Frimann Schanche overtok Tromsø sorenskriverembete 20. juli samme år. I mellomtiden hadde Nils Johan Nilsen vært konstituert sorenskriver. En nærmere analyse av sentralt arkivmateriale viser at det kan være hensiktsmessig å bruke 1. januar 1855 som dato for opprettelsen av Tromsø sorenskriveri. Ved kongelig resolusjon av 11. april 1863 ble Troms tinglag omdøpt til Tromsøysund og Balsfjord tinglag. Dette tinglaget (og lensmannsdistriktet) ble delt i to ved kongelig resolusjon 24. november 1871: Tromsøysund tinglag og Balsfjord tinglag. Tinglagene (og lensmannsdistriktene) skulle tilsvare prestegjeldene av samme navn. Sørfjord sogn ble overført fra Karlsøy til Lyngen tinglag ved kgl.res. 8. august 1865.

Ved kongelig resolusjon av 8. mars 1890, gjeldende fra 1. januar 1891, ble en del bruk på Målsnes overført fra Målselv tinglag til Balsfjord tinglag (Malangen herred), og dermed fra Senja til Tromsø sorenskriveri. Ved kongelig resolusjon av 2. mai 1896 ble tinglagene Målselv (tilsvarende Målselv herred) og Lenvik (tilsvarende Lenvik og Hillesøy herreder) overført fra Senja til Tromsø sorenskriveri.

Ved kongelig resolusjon av 6. oktober 1916 ble det bestemt at med virkning fra 1. januar 1917 skulle Tromsø sorenskriveri deles i to: Lyngen sorenskriveri og Malangen sorenskriveri.

## Sorenskrivere
* 1855 Nils Johan Nilsen, konstituert. Nilsen var også konstituert i Senja sorenskriveri til 2. juli 1855 og i Tromsø sorenskriveri til 20. juli 1855
* 1855-1867 Carl Frimann Scanche
* 1867-1877 Andreas Dass Lund
* 1877-1881 Peter Christian Nilsen
* 1882-1887 Christian Frederik Heidenreich
* 1887-1916 Jahn Christopher Figenschou, fortsatte etter 1917 som sorenskriver i Malangen

## Arkiv
Arkivet etter Tromsø sorenskriveri er avlevert til Statsarkivet i Tromsø. Kongelig resolusjon av 28. august 1854 bestemte at de delene av Senja og Tromsø sorenskriveri som ikke "bequemmelig" kunne deles skulle "overgaae" til Tromsø sorenskriveri. Tromsø sorenskriveri ble på den måten regnet som det embetet som videreførte det gamle. Som nevnt viser en nærmere analyse av sentralt arkivmateriale at det kan være hensiktsmessig å bruke 1. januar 1855 som utgangspunkt for opprettelsen av Tromsø sorenskriveri. 

## Kilder
Statsarkivet i Tromsø: Arkivkatalog for Tromsø sorenskriveri

## Eksterne lenker
Tromsø sorenskriveri sitt arkiv hos Statsarkivet i Tromsø
Khedrup Gelek Pelzang

**Khedrup Gelek Pelzang** (tibetansk: མཁས་གྲུབ་རྗེ་དགེ་ལེགས་དཔལ་བཟང, wylie: *mkhas grub rje dge legs dpal bzang*, kinesisk: 智法祖師, *zhì fǎ zǔ shī*), mer kjent som **Khedrup Je** (født 1385 i Takster i det som i dag er Qinghai, død 1438), var en tibetansk religiøs leder og en av Tsongkhapas fremste disipler. Han ble av den femte Dalai Lama posthumt anerkjent som den første inkarnasjonen av Panchen Lama i Gelug-sekten i tibetansk buddhisme.

Ved siden av den 2. Ganden Thripa Dharma Rinchen (1364–1431) og den 1. Dalai Lama Gendün Drub (1391–1474) var er en av Tsongkhapas viktigste disipler. Med støtte fra fyrsten av  Gyantse, Rabten Künsang Phag (1389–1442),  var Khedrub Geleg Pelsang i 1428 medgrunnlegger av Pelkhor-klosteranlegget (tibetansk: *dpal 'khor chos sde*). I 1431 ble han valgt til Ganden Thripa, og bekledte dette embede til 1438. Hans yngre bror Chökyi Gyeltshen (1402–1473) ble i 1463 den 6. Ganden Thripa.

Hans samlede verker (tibeyansk: *gsung 'bum*) umfatter 12 bind.

## Litteratur
* *The Great Seal of Voidness: The Root Text for the Ge-lug/Ka-gyu Tradition of Mahamudra. The Main Path All Buddhas Have Travelled* (*dGe-ldan bkah-brgyud rin-po-chehi phyag-chen rtza-ba rg yal-bahi gzhung-lam*). (1975) Geshe Ngawang Dhargyey et al. Library of Tibetan Works and Archives. Dharamsala, H.P., India.
* Das, Sarat Chandra. (1970) *Contributions on the Religion and History of Tibet* (1970). Manjushri Publishing House, New Delhi. First published in the *Journal of the Asiatic Society of Bengal*, Vol. LI (1882)
* Dorje, Gyurme (1999). *Footprint Tibet Handbook with Bhutan*. Footprint Handbooks, Bath, England. ISBN 0-8442-2190-2.
* Hilton, Isabel. (1999). *The Search for the Panchen Lama*. Viking. Reprint: Penguin Books. (2000), p.&nbsp;58. ISBN 0-14-024670-3.
* Stein, R. A. *Tibetan Civilization*, (1972). Stanford University Press, Stanford, California. ISBN 0-8047-0806-1 (cloth); ISBN 0-80-470901-7.

## Referanser


## Eksterne lenker

* 
* The Gelug-Kagyu Tradition of Mahamudra: complete online edition of book by 14th Dalai Lama and Alexander Berzin first published as *The Gelug/Kagyü Tradition of Mahamudra* (Ithaca, Snow Lion, 1997), comprising Khedrub Je's root text, autocommentary, and discourses on both.
Risør byfogd

**Risør byfogd** var et byfogdembete i Aust-Agder. Fra 1690 hadde Risør felles byfogd med Arendal, men fikk egen byfogd ved reskript eller forordning 7. april 1779. Fra 1890 overtok Sorenskriveren i Holt som dommer i straffesaker for Risør by. I 1919 ble byfogden i Risør til gjengjeld politimester også for Holt sorenskriveri, med unntak av Tvedestrand. Samtidig ble oppebørsel forretningene overført fra byfogden i Risør til Skattefogden i Aust-Agder. Risør byfogdembete ble vedtatt nedlagt ved kongelig resolusjon 6. november 1897 (til gjennomføring av Lov om delvis omordning av det civile embetsværk av 21. juli 1894). Loven skulle senest settes i verk etter hvert som de berørte embeter ble ledige. Bestemmelsene fra 1894 og 1897 ble iverksatt for Aust-Agder fylke fra 1. april 1919, etter kongelig resolusjon 14. februar 1919. Byfogdembetene i Grimstad og Risør ble beholdt, men måtte avgi oppebørsel forretningene til skattefogden i fylket. Byfogdembetet i Risør ble først nedlagt fra 1. juli 1933. Dommerfunksjonene ble da overtatt av Sorenskriveren i Holt, mens politioppgavene ble overtatt av Lensmannen i Risør fram til 1937, deretter Risør politistasjon.

## Arkiv
Arkivet etter Risør byfogd er levert til Statsarkivet i Kristiansand. Arkivet har et omfang på 17 hyllemeter.

## Eksterne lenker
* Arkivkatalog for Risør byfogd hos Statsarkivet i Kristiansand. 
* Skannede pantebøker fra Risør byfogd hos Digitalarkivet.
Sönam Choklang

**Sönam Choklang** (tibetansk: བསོད་ནམས་ཕྱོག་ཀྱི་གླང་པོ་, Wylie: *Bsod-nams Phyogs-glang*, født ca. 1438, død ca. 1505) var en tibetansk religiøs leder og abbed for Trashilhünpo-klostret i Shigatse. Han ble posthumt erkjent som den annen inkarnasjon av Panchen Lama i Gelug-sekten i tibetansk buddhisme.

## Referanser


## Litteratur
* Sarat Chandra Das: *Contributions on the religion and history of Tibet*. Bibliotheca Himalayica. Ser. 3 ; 1. New Delhi, (1970[1882]).
Ensapa Lobsang Döndrup

**Ensapa Lobsang Döndrupn** (tibetansk: དབེན་ས་པ་བློ་བཟང་དོན་དྲུཔ་ , Wylie: *Dben-sa-pa Blo-bzang Don-grub*, født 1505, død 1566) var en tibetansk religiøs leder. Han ble posthumt erkjent som den tredje inkarnadjon av Panchen Lama i Gelug-sekten i tibetansk buddhisme.

Han var en av den andre Dalai Lamas studenter og er kjent for å ha meditert i tyve år av sitt liv i forskjellige grotter. Hans samlede verker (tibetansk: *gsung 'bum*) omfatter to bind, og han er særlig kjent for sine kommentarer til *[[De seks Yoga fra Naropa]]*.

## Referanser


## Eksterne lenker
* himalayanart.org: Teacher: Ensapa Lobsang Dondrup (Lama)
Høykommisjonen for det vestlige Stillehavet

**Høykommisjonen for det vestlige Stillehavet** var en britisk koloniadministrasjon for områdene som utgjorde de britiske territoriene i det vestlige Stillehavet. Den ivaretok overoppsynet med områder som hadde forskjellig status. Noen var kolonier, andre protektorater.

Parlamentet i London godkjente i 1875 etableringen av et høykommissariat for det vestlige Stillehavet, et vedtak som ble iverksatt med etablering i 1877. Hensikten var å bremse anneksjon av ytterligere områder, men opprettelsen av høykommissariatet fikk motsatt effekt.

Høykommisjonen ble opprettet i 1877 for å utøve myndighet over briter som befant seg på øyene i det sørvestlige Stillehavet, men utenfor områder der britene på det tidspunkt formelt hadde kolonier. Bakgrunnen var rivaliserende nasjonale og kommersielle interesser og lovløse tilstander.

Gradvis ble høykommisjonen omvandlet til en koloniadministrasjon, som i 1900 omfattet Salomonøyene, Gilbert og Elliceøyene, Pitcairn, Tonga og Ny-Hebridene. Fra 1877 til 1952 holdt høykommissæren til på Fiji og guvernøren på Fiji var samtidig også høykommissær for det vestlige Stillehavet. De to embetene ble i 1952 skilt, og høykommissariatet flyttet til Honiara på Salomonøyene.

Tuvalu, Salomonøyene, Kiribati og Vanuatu ble selvstendige stater i årene 1978 til 1980, og høykommisjonen virksomhet endte. Høykommisjonens virksomhet opphørte i 1978.

## Referanser
Fono mo te Malo Fakaauau

**Fono mo te Malo Fakaauau** (engelsk: *Council for the Ongoing Government*) er Tokelaus regjering.

Fono mo te Malo Fakaauau ble til i 2004, da et råd ble utvidet og omdannet til en regjering. Regjeringen har seks medlemmer, bestående av to medlemmer fra hver av atollene i Tokelau, Atafu, Nukunonu og Fakaofo. Den som er *faipule* (utsending) eller *pulenuku* (ordfører) på atollene, er i kraft av disse posisjonene regjeringsmedlemmer. Regjeringen ledes av en førsteminister, kalt *ulu* eller *Ulu o Tokelau*, med funksjonstid på ett år. Vervet går på omgang mellom de tre som er *faipule*.

Faipulene og pulenukuene er også medlemmer av nasjonalforsamlingen, Fono Fakamua.

## Referanser
Fono Fakamua

**Fono Fakamua** (engelsk: *General Fono*) er Tokelaus nasjonalforsamling.

## Bakgrunn og kompetanse
Hver av de tre atollene i Tokelau, Atafu, Nukunonu og Fakaofo, styrte fra 1800-tallet seg selv i indre anliggender og det fantes ingen fellestokelauiske institusjoner utover den nyzealandske administrasjonen, som ikke grep dypt ned i samfunnet.

I 1963 ble det tatt initiativ til sterkere fellesforvaltning. En fellesforsamling med representanter fra de tre atollene ble innkalt og denne ble senere til *Fono Fakamua* (engelsk: *General Fono*). I 1982 ble *Fono Fakamua* formelt anerkjent som representativ forsamling for Tokelau. Ved innføring av selvstyre i 1996 ble den nyzealandske administratorens fullmakter overført til *Fono Fakamua*, som fikk myndighet til å vedta lover for Tokelau. 

Tradisjon og sedvanerett supplerer lover vedtatt av *Fono Fakamua*, mens nyzealandske lover gjelder for Tokelau bare dersom det er eksplisitt nevnt.

## Sammensetning og valgordning
*Fono Fakamua* består av valgte representanter og medlemmer som er representanter i kraft av sine posisjoner på hjematollen. Valgperioden er tre år. I tillegg til de valgte representantene, har hver atoll to medlemmer. Den som på en atollene er *faipule* (utsending) eller *pulenuku* (ordfører), er medlem av *Fono Fakamua* i kraft av sine posisjoner.

Antallet representantene fastsettes etter atollenes folketall. Før hvert valg holdes det opptelling av antall innbyggere for å avgjøre hvor mange representanter forsamlingen skal bestå av i neste periode og hvordan mandatene skal fordeles på atollene. I 2014 hadde Fakaofo og Atafu sju representanter i *Fono Fakamua*, mens Nukunonu hadde seks.

Valgordningen til *Fono Fakamua* varierer mellom landsbyene. Utgangspunktet er allmenn stemmerett, med stemmerettsalder på 18, 20 eller 21 år. To av landsbyene hadde preferansevalg ved valget i 2014, mens én landsby hadde flertallsvalg i flere omganger.

Representantene er uavhengige. Det finnes ikke politiske partier i Tokelau.

## Sesjoner
*Fono Fakamua* møtes tre til fire ganger om året til sesjoner av tre til fire dagers varighet. 12 utsendinger med minst fire fra hver landsby må møte for at *Fono Fakamua* skal være vedtaksdyktig. Beslutninger fattes ved flertallsvedtak. 

Møtene finner sted på atollen der regjeringssjefen, *Ulu o Tokelau*, bor og roterer dermed mellom atollene. I 2011 var Fakaofo forsamlingens møtested, i 2012 Atafu og i 2013 Nukunonu. *Fono Fakamua*  møtes i 2014 på Atafu . Etter planen skal Nukunonu være møtested i 2015. 

Når *Fono Fakamua* ikke møtes, ivaretas styret av Tokelau av regjeringen, *[[Fono mo te Malo Fakaauau]]* (engelsk: *Council for the Ongoing Government*).

## Referanser
Kuresa Nasau

**Kuresa Nasau** er en tokelauisk politiker. Han var *Ulu o Tokelau*, regjeringssjef, i 2014 og har også tidligere hatt dette vervet. 

Nasau ble første gang *faipule*, utsending, på atollen Atafu i 1987 og satt med vervet til 1993. Han var så *faipule* på nytt fra 1996 til 2003, og fra 2005 til 2011, og igjen fra 2014. Vervet som regjeringssjef, *Ulu o Tokelau*, går på omgang mellom innehaverne av *faipule*-vervet på de tre atollene. Nasau var *Ulu o Tokelau* 1992–1993, 1995–1996, 1998–1999, 2001–2002, 2007–2008 og 2010–2011. Han ble igjen regjeringssjef fra februar 2014.

## Referanser
Lobsang Chökyi Gyaltsen

**Lobsang Chökyi Gyaltsen** (tibetansk:  བློ་བཟང་ཆོས་ཀྱི་རྒྱལ་མཚན་ , Wylie: *Blo-bzang Chos-kyi Rgyal-mtshan*, født 1570, død 1662) var den fjerde inkarnasjonen av Panchen Lama i Gelug-sekten i tibetansk buddhisme og den første som ble erkjent som Panchen Lama i sin livstid.

Lobsang Chökyi Gyaltsen var den femte Dalai Lamas lærer og allierte. Dalai Lama skjenket klosteret Trashilhünpo i Shigatse til Lobsang Chökyi Gyaltsen og forkynte at han var en inkarnasjon Amitabha Buddha. Da han døde i en alder av 93 år innledet Dalai Lama et søken etter hans inkarnasjon og etablerte med dette Panchen Lama-tradisjonen.

Lobsang Chökyi Gyaltsen var en flittig forfatter og intet mindre enn tre hundre verker er blitt tilskrevet ham.

## Referanser
Qonggyai

**Qonggyai** (kinesisk: 琼结县; pinyin: *Qióngjié Xiàn*, tibetansk : *Chonggyä*, wylie : ’Phyongs-rgyas) er et fylke i prefekturet Shannan i den autonome region Tibet i Folkerepublikken Kina. 

Befolkningen var på  innbyggere i 1999.

## Kongegraver
I dette fylket ligger de tibetanske kongegraver. De konger som skal være gravlagt her er Songtsän Gampo (grunnleggeren av det tibetanske rike), Nansong Mangsten, Tridu Songtsen, Gyangtsa Laban, Tride Tsugtsen, Trisong Detsen, Muni Tsangpo og Tritsu Detsen, og muligens to til. 

## Administrative enheter
**Storkommune:**
*Qonggyai (琼结镇);
**Kommuner:**
*Gyaimain (加麻乡); Xarsü (下水乡); Lhayü (拉玉乡).

## Referanser


## Litteratur
* Guójiā cèhuìjú dìmíng yánjiūsuǒ , **Xīzàng dìmíng**  / **bod ljongs sa ming** , Beijing, Zhōngguó Zàngxué chūbǎnshè  1995, ISBN 7-80057-284-6.

## Eksterne lenker
* http://www.xzqh.org/quhua/54xz/2225qj.htm
Verkstedveien (Oslo)

**Verktedveien** (1-11) er en vei på Skøyen i Oslo. Den går som blindvei på sørsiden av Drammensveien mot en undergang under Drammenbanen.

Gaten fikk navn i 1955 etter Thunes mekaniske verksted og går forbi en rekke ominnredede verkstedlokaler.

## Kilder
* 

## Eksterne lenker
*
Mother

***Mother*** kan sikte til:

* *[[Mother (sang)]]*, en sang med Pink Floyd
* *[[Mother (Beyond)]]*, en sang med Tina Turner mfl Love Within
* *[[Mother (serie)]]*, en japansk videospillserie
Kristiansand byfogd

**Kristiansand byfogd** var et embete som ble opprettet ved Kristiansands privilegier 30. april 1643. Byfogden var først og fremst dommer i bytinget. Byfogdembetet ble erstattet av en kollegial byrett 1. juli 1957 under navnet Kristiansand byrett.

## Arkivet
Arkivet utgjør 20 hyllemeter og oppbevares i Statsarkivet i Kristiansand. Et byfogdarkiv kan i utgangspunktet inneholde de samme arkivseriene som et sorenskriverarkiv/byrettsarkiv. I Kristiansand byfogds arkiv inngår protokollserier der byfogden førte bøkene selv. De øvrige seriene er av praktiske grunner katalogisert i arkivet for Kristiansand byrett.

## Eksterne lenker
* Arkivkatalog for Kristiansand byfogd hos Statsarkivet i Kristiansand
Bělá (Semily distrikt)

** Bělá** (tysk: *Biela*) er en landsby og kommune i distriktet Semily i regionen Liberec i Tsjekkia og dekker et areal på 7,76 km² og hadde 274 innbyggere i 2022.

## Historie
Bělá ble første gang omtalt skriftlig i 1542.

## Befolkningsutvikling

## Referanser


## Eksterne lenker
* 
* Population of municipalities of the Czech republic, 1 January 2013  (PDF)
Slippestikk

**Slippestikk** er en knute som er lett å løsne når det dras i tampen. På de enkleste variantene danner tampen for eks. et halvstikk eller overhåndknop rundt langparten, men avslutningen består av en bukt på tampen fremfor hele/selve tampen som stikkes gjennom knuten.

Muleknop med slipp er en slippestikk som kan løsnes med en hånd. Lisseknute er en båtsmannsknop med dobbelt slipp, og gjør det lett å ta av skoene.


Fil:Slipstek-3.jpg|1.Gjennom ringen
Fil:Slipstek.jpg|2.Halvstikk med slipp 


## Eksterne lenker
*
Halvstikk

**Halvstikk** er en av de enkleste av alle knuter.  I et enkelt halvstikk sitter tampen i beknip under fastparten, og fungerer bare ved konstant belastning av fastparten. Uten dette er halvstikket usikkert.

Halvstikket, forstått som en tørn på et tau, er en av de grunnleggende formene man kan danne med tau i videste forstand, og halvstikket inngår derfor som et element i svært mange andre knuter, knoper og stikk.


Fil:Slipstek-3.jpg|1.Gjennom ringen
Fil:Slipstek.jpg|2.Halvstikk med slipp 
Fil:Half_hitch.jpg|Halvstikk



## Kilder
* Clifford W. Ashley. *[[Knop (knute)#Identifisering|The Ashley Book of Knots]]*. Doubleday, New York. ISBN 0-385-04025-3, knute #50
«Akademik Mstislav Keldysh»

**RV «Akademik Mstislav Keldysh»** (russisk: Академик Мстислав Келдыш) er et russisk forskningsfartøy, som er godt kjent for sine Mir-undervannsbåter, og for å ha dykket ned til vrak som RMS «Titanic» og «Bismarck». Filmregissør James Cameron har ved hjelp av skipet dykket ned til disse skipene to ganger, og brukte det også til filminnspilling til den Oscar-vinnende filmen *[[Titanic (1997)|Titanic]]* fra 1997.

## Eksterne lenker
* 
* 
* Ekspedisjoner
Tour of California 2014

**Tour of California 2014** er den niende utgaven av sykkelrittet Tour of California. Rittet arrangeres fra 11. til 18. mai.

## Sammendrag av etappene

## Trøyene

## Resultat etappene
### Etappe 1

### Etappe 2

### Etappe 3

### Etappe 4

### Etappe 5

### Etappe 6

### Etappe 7

### Etappe 8

## Sluttstilling trøyene
### Ledertrøye

### Poengtrøye

### Klatretrøye

### Ungdomstrøye

### Lagkonkurranse

## Eksterne lenker
*
Stay With Me

***Stay With Me*** kan sikte til:

* *[[Stay With Me (album)]]*, et album med Grethe Kausland
* *[[Stay With Me (singel)]]*, en singel med The Faces
Snørelenke

**Snørelenke** eller maljelenke er en lenke eller et kjede av metall, gjerne sølv, som har vært brukt til å snøre livstykket på kvinnedrakter. Men i Setesdal har det også vært brukt snørelenker i herrevesten. Skikken med bruk av snørelenker går tilbake til middelalderen, og i samlingene på Norsk Folkemuseum er det en snørelenke der nålen er datert 1584. I en eller i begge ender har snørelenker gjerne en flat eller spiralformet nål som ble brukt for å tre lenken gjennom maljene som var sydd på drakten. Lengden kan variere, og Rikard Berge forteller at det i skifter fra slutten av 1700-årene, er oppført snørelenker som var opp til 2,5 alen lange.

## Litteratur
* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. 
* Fossberg, Jorunn (1991): *Draktsølv*. Universitetsforlaget.  

## Referanser


## Eksterne lenker
* Se snørelenker i DigitaltMuseum
Nabil Bentaleb

**Nabil Bentaleb** (født 1994) er en franskfødt algerisk fotballspiller som spiller for .

## Landslaget
Han debuterte for det algeriske landslaget den 5. mars 2014.

Den 14. november 2012 debuterte Bentaleb for Frankrike U-19 i en treningskamp mot Tyskland U-19, en kamp de tapte 3-0. 

Den 15. februar 2014 valgte han å spille for Algerie fremfor en mulig fremtid i den franske landslagsdrakten. Bare noe dager etter ble han tatt ut til sinn først landslagssamling av den bosniske landslagstreneren Vahid Halilhodžić. Han debuterte for Algerie den 5. mars 2014 i en treningskamp mot , en kamp de vant 2-0. Han scoret sitt første landslagsmål mot  den 4. juni 2014.

## Referanser


## Eksterne lenker
* 
* Tottenham Hotspur Profile.
* France Profile .
Ideratini

* Se Systematisk inndeling

**Ideratini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange trebukker med forholdsvis tynt hudpanser. På farge er de mørkt blålig eller grønnlig metalliske, bortsett fra at pronotum ofte er gulrødt. Antennene er omtrent så lange som kroppen. Dekkvingene er parallellsidige, beina nokså lange og slanke. Pronotum er litt knudrete, men uten tenner på sidene, smalere enn dekkvingene.

## Utbredelse
Gruppen er utbredt i Sør-Amerika, fra Colombia i nord til det sentrale Brasil i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ideratini Martins & Napp, 2009
******** Slekten *[[Ideratus]]* J. Thomson, 1864
********* *[[Ideratus beatus]]* Martins, Galileo & Oliveira, 2011
********* *[[Ideratus cyanipennis]]* J. Thomson, 1864
********* *[[Ideratus nactus]]* Lane, 1970
********* *[[Ideratus sagdus]]* Monné & Martins, 1972
********* *[[Ideratus virginiae]]* Dalens & Tavakilian, 2006

## Kilder

* Liste over slektene
* Katalog med utbredelsesdata 

## Eksterne lenker
*
Abubakar Shekau

**Abubakar Shekau**, også kjent under alias Darul Tawheed («monoteismens hjem») (arabisk: دار التوحيد‎), (født 1973, død 2021) var en islamistisk lederskikkelse i den nigerianske terrorgruppen Boko Haram.  Han fungerte som stedfortreder for gruppens grunnlegger Mohammed Yusuf, frem til Yusuf ble drept 2009. Nigerianske myndigheter trodde først at Shekau ble tatt av dage i 2009 under stridigheter mellom nigerianske sikkerhetsstyrker og militante i Boko Haram, men i juli 2010 dukket Shekau opp i en video der han påtok seg lederskapet i gruppen.

Den 20. mai 2021 meldte en nigeriansk nettavis at han hadde tatt sitt eget liv ved å utløse en bombevest under en trefning mellom Boko Haram og lokale opprørere i provinsen ISWAP.

## Referanser
007: Quantum of Solace

***007: Quantum of Solace*** er et førstepersonsskytespill basert på James Bond-filmen Quantum of Solace. Spillet ble utgitt i 2008 og har 16 års aldersgrense i Norge.

## Handling
Spillet begynner med at James Bond skal kidnappe Mr. White, et medlem av en tidligere ukjent kriminell terror-organisasjon kalt Quantum, som M 16 aldri har hørt om tidligere. Men når Bond og M forsøker å avhøre Mr. White, blir de angrepet av den forræderske MI6-agenten Henry Mitchell, som blir drept av Bond samtidig som Mr. White klarer å stikke av. Senere blir James Bond sendt for å spionere på et møte mellom flere Quantum-medlemmer og han fotograferer dem, blant dem er Dominic Greene - en kjent miljøvern-aktivist.

Spillet hopper deretter frem til når James Bond ankommer Bolivia, hvor Greene forsøker å kjøpe opp eiendom. På dette tidspunktet har Bond allerede møtt Camille Montes som ønsker hevn mot general Medrano, som planlegger å styrte den bolivianske regjeringen. James Bond får vite at general Medrano tidligere drepte hele Camilles familie, og det er derfor hun ønsker å hevne seg. Bond åpner seg ovenfor Camille, angående dødsfallet til hans tidligere kjæreste Vesper Lynd - og han forteller henne om hendelsene som skjedde i Casino Royale.

Bond og Camille ankommer snart et hotell, midt i en boliviansk ørken. Greene og Medrano er allerede der, og diskuterer området som Greene ønsker å kjøpe. Greene skal finansiere Medranos forsøk på å styrte regjeringen i Bolivia, i bytte for landet han ønsker seg. Camille ønsker å drepe Medrano, samtidig som Bond skal angripe Greene.

## Referanser
Forum Fisheries Agency

**Pacific Islands Forum Fisheries Agency**, også kalt **Forum Fisheries Agency** (FFA), er en internasjonal organisasjon for fiskerisamarbeid mellom stater og områder i Stillehavsregionen. Den ble etablert i 1979. Organisasjonen har som mål å styrke medlemslandenes evne til å forvalte tunfiskressursene  i landenes eksklusive økonomiske soner og tilstøtende havområder.

Organisasjonen skal bidra til forvaltning av tunfiskressursene, inkludert utnyttelse og bevaring av disse, gjennom å styrke medlemslandenes kapasitet og ved samarbeid medlemmene imellom. Hovedkontoret ligger i Honiara  på Salomonøyene. Organisasjonen har 17 medlemsland:

* 
* 
*
*
*
*
* 
* 
*
* 
* 
* 
* 
*
* 
* 
*

## Referanser


## Eksterne lenker
* Pacific Islands Forum Fisheries Agency , offisielt nettsted (engelsk)
Giring

:*Giring videresendes hit. For rotasjonen innen fartøydynamikk, se [[Giring (rotasjon)]]. For endring av dreiemoment og hastighet, se [[Gir]]*

**Giring** i økonomi brukes om justering av egenkapital ved å ta opp eller betale ned gjeld. Giring resulterer i økt gevinst hvis verdien stiger, og økt tap hvis verdien synker. Investorer girer egenkapital med gjeld for å forsterke investeringsevnen sin. 

Giring omtales vanligvis som gjeldsgraden målt i prosent. Altså betyr «65% giring» en egenkapital på 35% og en gjeldsgrad på 65%.

## Etymologi
Uttrykket kommer fra analogien om fysiske gir (som på en sykkel) i form av tannhjul, desto høyere gir desto flere runder vil du oppnå med f.eks. sykkelhjulet per runde pedalhjulet går. 

## Beregning
Giring på 25% vil gi giringsfaktoren 4 *(hvor mange ganger man girer)*, som er  \frac{1}{(0.25)}, altså én delt på gjeldsgraden i desimaltall. 

Gjeldsgraden uttrykkes som Gjeldsgrad =  \left ( \frac{Gjeld}{Egenkapital} \right ) . 

Egenkapitalandel uttrykkes som Egenkapitalandel =  \left ( \frac{Egenkapital}{Sum eiendeler} \right ) .
Maljespenne

**Maljespenne** eller maljehekte er en spenne der de to delene består av en, to, tre eller fire halvkuleformete maljer, og som kan lukkes ved hjelp av en krok i den ene og en hekte i den andre delen. Maljespenner har vært populære både på norske folkedrakter og på samiske krager og kofter.

## Litteratur
* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn (1991): *Draktsølv*. Universitetsforlaget.  ISBN 82-00-07340-8
Turion

**Turion** er et forkortet, kompakt overvintringsskudd hos planter. De er vanligst hos vannplanter, men finnes også hos noen landplanter, for eksempel mjølkeslekta. Hos vannplantene løsner de når vinteren begynner og synker til bunns. Bunnvannet blir ofte ikke kaldere enn 4&nbsp;°C, og slik overlever planten vinteren. Om våren utvikler turionen seg til en ny plante.
Northern Ireland Security Guard Service

**Northern Ireland Security Guard Service** (**NISGS**) er en sivil vakttjeneste underlagt det britiske Forsvarsministeriet, opprettet i 1998 som en følge av langfredagsavtalen.

NISGS består av sivile vakter som ved å avlegge embetsed for en fredsdommer får politimyndighet på Forsvarsministeriets eiendommer. Vaktene bærer en unik lyseblå uniform som skiller dem fra militære vakter og konstabler ved det nordirske politiet, som de arbeider sammen med. De er bevæpnet med SA80 automatgevær.

Motivet for opprettelsen av NISGS var å sikre at Forsvarsministeriets eiendommer i Nord-Irland hovedsakelig er bevoktet av sivile vakter (med militær støtte), tilsvarende ordningen i Storbritannia. Operativt er NISGS underlagt sjefen for den britiske armeens styrker i Nord-Irland.

## Se også
* Military Provost Guard Service
* Ministry of Defence Guard Service
* Ministry of Defence Police

## Referanser
Danny Nucci

**Danny Nucci** (født 15. september 1968 i Klagenfurt, Østerrike) er en amerikansk/østerriksk skuespiller, som er best kjent for rollen som Fabrizio i James Camerons storfilm *[[Titanic (1997)|Titanic]]*, der han spilte mot Leonardo DiCaprio og Kate Winslet. Han har også vært involvert i filmene *[[Alive (film)|Alive]]* (1993), *[[Eraser]]* (1996) og *[[The Rock (film)|The Rock]]* (1996), og har for tiden en hovedrolle i TV-serien *[[The Fosters]]*, som startet i 2013.

## Referanser


## Eksterne lenker
*
Posidonia oceanica

***Posidonia oceanica*** er en art av sjøgras. Den er endemisk for Middelhavet, der den spiller en viktig rolle i de marine økosystemene.

Den vokser under vann ned til 30&nbsp;m dyp. Stenglene er tykke og flerårige. Bladene er båndformede, opptil 50&nbsp;cm lange og 5–7&nbsp;mm brede. Gamle blad løsner og samler seg i baller som skylles på land. På fransk kalles ballene *pelotes de mer*. Blomstene er grønne, og frukten er et bær som er like stor som en oliven. Kjønnet formering er ikke så viktig, og planten sprer seg for det meste ved at stenglene sakte vokser utover.

*Posidonia oceanica* vokser i tette bestander som skaper habitat for mange arter. Her finnes fisker som *[[Chromis chromis]]*, *[[Spicara maena]]*, *[[Spicara smaris]]*, okseøyefisk, *[[Diplodus annularis]]*, *[[Diplodus sargus]]*, abborkilling, junkergylt, *[[Symphodus ocellatus]]*, rød skorpionfisk og svart skorpionfisk, og sjøpinnsvinet *Paracentrotus lividus*. Suppeskilpadde og havkarussen *[[Sarpa salpa]]* gresser på *Posidonia oceanica*.

## Galleri

Fil:Posidonia 4 Alberto Romeo.jpg|Stengel
Fil:Posidonia 3 Alberto Romeo.jpg|Blad
Fil:Fruits Posidonia 22-5-2010.jpg|Frukt
Fil:Posidonia oceanica spheroid.jpg|Ball med gamle blader


## Referanser


## Litteratur
* 
* 
* 

## Eksterne lenker
*
Alicebreen

**Alicebreen** er en 24 km lang sidebre i Ross Dependency i Øst-Antarktis. Den flyter østover fra Queen Alexandra Range og ut i Beardmorebreen ved Sirohi Point. Breen ble oppdaget i 1907−09 av Nimrod-ekspedisjonen under Ernest Shackleton og kalt opp etter Alice Gardner, moren til Eric Marshall, som tok del i Shackletons forsøk på å nå Sørpolen. Advisory Committee on Antarctic Names (US-ACAN) godkjente navnet i 1962. 

## Se også
*Liste over isbreer i Antarktis

## Referanser


## Kilder
*
*
 Denne artikkelen inneholder stoff fra United States Geological Survey-artikkelen «Alice Glacier»  som er i offentlig eie (innhold fra Geographic Names Information System).
Alisonstrømmen

**Alisonstrømmen** er en isstrøm som er om lag 15 km lang og som flyter ut i Eltanin Bay sør for Wirthhalvøya i Antarktis. Isstrømmen ble navngitt 31. januar 2003 av Advisory Committee on Antarctic Names (US-ACAN) etter Alison Cook, en dataspesialist i British Antarctic Survey som tok del i samarbeidsprosjektet mellom USA og Storbritannia for å lage kart over glasiologiske endringer og kystendringer på Antarktishalvøya sent i 1990-årene og tidlig i 2000-årene. 

## Se også
*Liste over isstrømmer i Antarktis

## Referanser


## Kilder
*
 Denne artikkelen inneholder stoff fra United States Geological Survey-artikkelen «Alison Ice Stream»  som er i offentlig eie (innhold fra Geographic Names Information System).